สรุปภาวะตลาดต่างประเทศ ประจำวันที่ 20 ก.ค. 2564
สรุปภาวะตลาดต่างประเทศ ประจำวันที่ 20 ก.ค. 2564
21 ก.ค. 2564

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (20 ก.ค.) เนื่องจากนักลงทุนเข้าช้อนซื้อหุ้นที่ร่วงลงอย่างหนักเมื่อวันจันทร์ที่ผ่านมา ซึ่งรวมถึงหุ้นกลุ่มสายการบินและกลุ่มธุรกิจเรือสำราญ ขณะที่หุ้นกลุ่มธนาคารดีดตัวขึ้นตามทิศทางอัตราผลตอบแทนพันธบัตรสหรัฐ นอกจากนี้ ตลาดยังได้ปัจจัยบวกจากผลประกอบการที่ดีเกินคาดของบริษัทจดทะเบียน รวมทั้งรายงานตัวเลขการสร้างบ้านของสหรัฐที่สูงเกินคาดในเดือนมิ.ย.
ดัชนีเฉลี่ยอุตสาหกรรมดาวโจนส์ปิดที่ 34,511.99 จุด เพิ่มขึ้น 549.95 จุด หรือ +1.62% ดัชนี S&amp;P500 ปิดที่ 4,323.06 จุด เพิ่มขึ้น 64.57 จุด หรือ +1.52% ดัชนี Nasdaq ปิดที่ 14,498.88 จุด เพิ่มขึ้น 223.89 จุด หรือ +1.57%
ตลาดหุ้นยุโรปปิดบวกเมื่อคืนนี้ (20 ก.ค.) โดยฟื้นตัวขึ้นหลังจากการร่วงลงอย่างหนักเมื่อวันจันทร์ท่ามกลางความวิตกเกี่ยวกับการแพร่ระบาดอย่างรวดเร็วของไวรัสโควิด-19 สายพันธุ์เดลตา และการขยายตัวทางเศรษฐกิจที่ชะลอตัวลง ขณะที่การเปิดเผยผลประกอบการที่สดใสของบริษัทจดทะเบียนต่างๆ ได้ช่วยหนุนตลาด
ดัชนี Stoxx Europe 600 ปิดตลาดที่ระดับ 446.61 จุด เพิ่มขึ้น 2.32 จุด หรือ +0.52%
ดัชนี CAC-40 ตลาดหุ้นฝรั่งเศสปิดที่ 6,346.85 จุด เพิ่มขึ้น 50.88 จุด หรือ +0.81%, ดัชนี DAX ตลาดหุ้นเยอรมนีปิดที่ 15,216.27 จุด เพิ่มขึ้น 83.07 จุด หรือ +0.55% และดัชนี FTSE 100 ตลาดหุ้นลอนดอนปิดที่ 6,881.13 จุด เพิ่มขึ้น 36.74 จุด หรือ +0.54%
ตลาดหุ้นลอนดอนปิดบวกเมื่อคืนนี้ (20 ก.ค.) โดยดีดตัวขึ้นหลังจากร่วงลงสู่ระดับต่ำสุดในรอบ 2 เดือนเมื่อวันจันทร์ท่ามกลางความวิตกเกี่ยวกับยอดผู้ติดเชื้อโควิด-19 ที่พุ่งขึ้น และความวิตกเกี่ยวกับการชะลอตัวทางเศรษฐกิจ
ดัชนี FTSE 100 ตลาดหุ้นลอนดอนปิดที่ 6,881.13 จุด เพิ่มขึ้น 36.74 จุด หรือ +0.54%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (20 ก.ค.) โดยได้ปัจจัยหนุนจากการที่นักลงทุนช้อนซื้อเก็งกำไรหลังจากสัญญาน้ำมันดิบทรุดตัวลงกว่า 7% เมื่อวันจันทร์ที่ผ่านมา ขณะที่นักลงทุนจับตารายงานสต็อกน้ำมันดิบของสหรัฐในวันนี้ ทางด้านนักวิเคราะห์คาดการณ์ว่าสต็อกน้ำมันดิบจะลดลงกว่า 6 ล้านบาร์เรล
สัญญาน้ำมันดิบ WTI ส่งมอบเดือนส.ค. เพิ่มขึ้น 1 ดอลลาร์ หรือ 1.5% ปิดที่ 67.42 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนก.ย. เพิ่มขึ้น 73 เซนต์ หรือ 1.1% ปิดที่ 69.35 ดอลลาร์/บาร์เรล
สัญญาทองคำตลาดนิวยอร์กปิดบวกเมื่อคืนนี้ (20 ก.ค.) เนื่องจากความกังวลเกี่ยวกับไวรัสโควิด-19 สายพันธุ์เดลตาที่แพร่ระบาดทั่วโลกทำให้นักลงทุนเข้าซื้อทองคำในฐานะสินทรัพย์ที่ปลอดภัย อย่างไรก็ดีสัญญาทองคำขยับขึ้นเพียงเล็กน้อย เนื่องจากการพุ่งขึ้นของอัตราผลตอบแทนพันธบัตรสหรัฐเป็นปัจจัยกดดันตลาด
ทั้งนี้สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 2.2 ดอลลาร์ หรือ 0.12% ปิดที่ 1,811.4 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 14.9 เซนต์ หรือ 0.59% ปิดที่ 24.995 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 6.2 ดอลลาร์ หรือ 0.58% ปิดที่ 1,065.2 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 47.70 ดอลลาร์ หรือ 1.8% ปิดที่ 2,640.40 ดอลลาร์/ออนซ์
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (20 ก.ค.) เนื่องจากความกังวลเกี่ยวกับจำนวนผู้ติดเชื้อและผู้เสียชีวิตจากไวรัสโควิด-19 ที่พุ่งขึ้นในประเทศอังกฤษ ขณะที่สกุลเงินดอลลาร์สหรัฐแข็งค่าเนื่องจากนักลงทุนยังคงเดินหน้าซื้อดอลลาร์ในฐานะสกุลเงินปลอดภัย ท่ามกลางการแพร่ระบาดทั่วโลกของไวรัสโควิด-19 โดยเฉพาะไวรัสสายพันธุ์เดลตา
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.09% แตะที่ 92.9675 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 109.82 เยน จากระดับ 109.46 เยน และแข็งค่าเมื่อเทียบกับฟรังก์สวิส ที่ระดับ 0.9211 ฟรังก์ จากระดับ 0.9182 ฟรังก์ แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.2694 ดอลลาร์แคนาดา จากระดับ 1.2758 ดอลลาร์แคนาดา
เงินปอนด์อ่อนค่าลงเมื่อเทียบกับดอลลาร์สหรัฐ ที่ระดับ 1.3626 ดอลลาร์ จากระดับ 1.3659 ดอลลาร์ ขณะที่ยูโรอ่อนค่าลงแตะที่ระดับ 1.1782 ดอลลาร์ จากระดับ 1.1791 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7330 ดอลลาร์สหรัฐ จากระดับ 0.7328 ดอลลาร์สหรัฐ
 